Viborger Samler, 1849-01-13
Vi meddele for Fuldstændigheds Skyld Hovedindholdet af den 10de Armee Bulletin. Hovedqvarteret forlagdes den 4de Jan, til Bia, 4 Miil fra Ofen (Buda). En Deputation fra den ulovlig bestaaende ungarske Rigsdag til Fyrst Windischgratz antoges ikke, og ubetinget Overgivelse betegnedes som den eneste Vei til at standse yderligere Blodsudgydelse. Efter den seierrige Træfning ved Moor forfølger Ban Jellachich med rastløs Jver den under Rebellen Perceel staaende, paa vild Flugt kastede Honved (Milits), for at afskjære denne Tilbagetoget til Ofen, der nu er omgivet af de keiserlige Forposter. Denne lykkelige Operation har sat Feltmarschal-Lieutenant Grev Schlick istand til at rykke frem imod Miskolez. Denne Marsch realiseredes; de forudilende Brigader Pergen og Deym trængte uimodstaaelig fremad, kastede Jnsurgenterne paa Flugt og toge endeel Fanger. Omsider besluttede Jnsurgenterne at holde Stand, de havde besat Høiderne ved Stiksø, hvor de imidlertid, trods de keiserlige Troppers anstrengte Marsch og den langt fremrykkede Tid paa Dagen, angrebes af de af Kamplyst opildnede keiserlige Stridskræfter. Det keiserlige Rytteri og et Batterie af sex Pundere stormede frem paa Sletten, og kastede det overlegne fjendtlige Cavalleri paa Flugten. Jmidlertid havde store fjendtlige Jnfanterimasser med Artilleri og Cavalleri indtaget en fast Stilling paa Høiene, Vesten for Miskolez. Brigaden Pergen blev med Raketbatteriet beordret til at storme disse Høie; dette Stormangreb lykkedes; kun den frembrydende Nat reddede Jnsurgenterne fra et fuldstændigt Nederlag. Bulletinen er dateret Wien den 5te Januar 1849, og undertegnet af Civil- og Militairgouverneur, Feltmarschal-Lieut. Welden. – Den serbiske Woimod, Gen. Supplicatz er død i det Øieblik, da han holdt en Tale til Serberne. Hans hurtige Død tilskrives Brystkrampe eller – hvilket synes utroligt - Gift. - J det store Militairhospital have viist sig nogle dødelige Tilfælde med Symptomer af Cholera. Dog er man endnu i Uvished om den asiatiske Choleras officielle Optræden i Wien, og de omtalte Tilfælde ere ikke constaterede som saadanne. Vi kunne ikke forlade Keiserstaten uden at henlede vore Læsere paa Hovedindholdet af en Skrivelse fra Wien af 5te Jan., hvori det hedder: Efterat den Deputerede Riger havde den 4de Januar oplæst anden Gang paa Rigsdagen i Kremster Capitlet og Grundrettighederne. besteg Grev Stadion (Jndenrigsministeren) Tribunen og oplæste en Erklæring fra Ministeriet imod den første Paragraph, saalydende: "Statsmagten udgaaer fra Folket." Ministeriet anseer dette for et Jndgreb i det monarchiske Princip, der ingenlunde har været draget i Tvivl i Østerrig og ei heller kan betvivles. Den 15de Marts lovede Keiser Ferdinand en Constitution og den 16de Marts tilstedede han Folket Deeltagelse i Lovgivningen. Men ingensinde sisteredes endog kun i et eneste Øieblik det monarchiske Princip, ei heller gjordes det afhængigt af en ny Beslutning. En saadan vildfarende Anskuelse har Anarchiet ført med sig, en saadan har udgydt den ædle Grev Latours Blod. Ministeriet anseer det overeensstemmende med sin Stilling, med den udtalte Tendents og med Kronens Ret at udtale sig aabent imod den i Spidsen for Grundrettighederne stillede Paragraph. Den Deputerede Wildner talte imod disse Grundrettigheder, der hverken vare ordnede efter logiske eller systematiske Hensyn; de vare derhos ufuldstændige; de vare ligesom kastede sammen ved Tærningekast og stede igjennem et Sold; saaledes til Er. manglede et vigtigt Punct, – det om Slaveriet. Han andrager derpaa, at der overalt istedetfor Statsborgere, sættes Østerrigere." Szabel foreslaaer, da ethvert Ord af den ministerielle Erklæring er af Betydning, at udsætte indtil den 8de Jan. Discussionen omGrundrettighederne. (Dette antages under bifaldsraab.)De nyeste Efterretninger fra Wien af 9de Jan, stadfæste Efterretningen om Ofen og Pesths Capitulation uden Sværdslag. Den 12te Bulletin af 7de Jan. melder, at F. M. Fyrsten af Windischaratz er den 5te, om Middagen, rykket ind i disse Stæder. - J Wien havde man indtil den 9de Jan, i Militairhospitalerne 29 Choleralignende Tilfælde, hvoraf de 15 endte med Døden; Militairlægerne benegte, at hine Tilfælde røbe den egentlige asiatiske Cholera, udenfor Militairhospitalerne er Jngen angreben af denne Sygdom.